Salado
Vide etiam paginam discretivam: Salsum. Salado, vel Latine Flumen Salsum, saepe Flumen Salsum Boreale (Hispanice Río Salado del Norte) est magnum flumen Argentinae, 1300 chm longum (vel cum fontibus 2355 chm).  In Iugo Pascuorum Maiorum (Sierra de Pastos Grandes) Andium oritur, ubi Calchaquí nominatur; per Saltam provinciam ad meridiem fluit, accolas diversos accipiens et nomina Guachipas (vel Las Conchas) et Pasaje (vel Juramento) mutans; prope ad Saltam urbem receptaculum aquae Cabra Corral transit. Postea per provincias Sancti Iacobi ad Uligines et Sanctae Fidei ad meridiem orientem per loca plana er aquosa saepe multis bracchiis fluit et in urbe Sanctae Fidei Verae Crucis in Paranam se effundit.